Na temelju članka 5. Zakona o sigurnosti prometa na cestama (NN 67/08, 48/10, 74/11, 80/13, 158/13, 92/14, 64/15,108/17, 70/19, 42/20), članka 33. Prekršajnog zakona (NN 107/07, 39/13, 157/13, 110/15, 70/17, 118/18), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15, 123/17, 98/19, 144/20) te članka 40. Statuta Grada Delnica (SN GD 2/21) Gradsko vijeće Grada Delnica na svojoj sjednici održanoj \_\_\_\_\_\_\_\_\_\_\_\_2021. g. donosi

**ODLUKU**

**o izmjenama i dopunama Odluke o uređenju prometa u Delnicama**

**Članak 1.**

U Odluci o uređenju prometa u Delnicama (SN PGŽ 10/10, SN GD 5/15, 2/16, SN GD 6/21), u članku 6. stavku 2. riječ: „upozorenja“, mijenja se i glasi: „ rješenja.“.

**Članak 2.**

U članku 7. stavku 2. u točci 4. riječi: „križanja s ulicom Bana Jelačića“, mijenjaju se riječima:

„kućnog broja 44“

Iza točke 7. dodaje se točka 8. koja glasi: „ 8. Dio ulice Grabanj ispred kućnog broja 2.“

**Članak 3.**

U članku 12. stavku 1. iz riječi 50 km/h stavlja se zarez i dodaju riječi: „osim ako je drugačije određeno prometnim znakom.“.

**Članak 4.**

U članku 14. stavak 4. mijenja se i glasi: „U zimskom razdoblju, kada je potrebno uklanjanje snijega i leda s nerazvrstanih cesta, zabranjuje se parkiranje vozila u Supilovoj ulici i Prolazu Hrvatskih šuma u vremenu od 19,00 do 7,00 sati.“.

**Članak 5.**

U članku 20. u stavku 1. iza riječi: „ napuštena“, dodaje se zarez i riječi: „ tehnički neispravna“

Stavak 4. , briše se.

**Članak 6.**

U Članku 22. iza riječi: „ako“, dodaju se riječi: „postupi suprotno odredbama članka 6., članka 11., članka 14., članka 20. ove Odluke.“.

**Članak 7.**

U Članku 24. iza riječi: „ako“, dodaju se riječi: „postupi suprotno odredbama članka 6., članka 11., članka 14., članka 20. ove Odluke.“.

**Članak 8.**

U Članku 25. stavak 1., briše se.

U stavku 2. , riječi „iz prethodnog stavka“, brišu se.

**Članak 9.**

Ova Odluka stupa na snagu osmog dana od dana objave u »Službenim novinama Grada Delnica«.

Klasa:340-01/21-01/11

Ur.broj:2112-01-30-20-3-21-01

U Delnicama 5. rujna .2021.

**GRADSKO VIJEĆE GRADA DELNICA**

**Predsjednica**

Ivana Pečnik Kastner

**Obrazloženje**

Gradsko vijeće Grada Delnica donijelo je osnovnu Odluku o uređenju prometa na području Grada Delnica 2010. godine (SN PGŽ 10/10). Ista se mijenjala I dopunjavala u tri navrata skladno potrebama i nužnim izmjenama vezanim uz prometnu regulaciju na području Grada Delnica a u skladu s zakonskim odredbama te uz prethodnu suglasnost nadležne PP.

I ovom Odlukom izvršene su manje korekcije u svrhui bolje efikasnosti I usklađivanja s zakonskim odredbama. Odlukom je također omogućeno da se ograničenje brzine kretanja vozila, koje na području Delnica iznosi 50 km/h, može izuzetno prometnim znakom ograničiti drugačije (primjerice u Ulici Matice hrvatske ograničenje brzine iznosi 40 km/h).

Nacrt Prijedloga Odluke o izmjenama i dopunama Odluke o uređenju prometa na području Grada Delnica dostavljen je Ministarstvu unutarnjih poslova, Policijskoj upravi Primorsko-goranskoj, Sektoru policije, Odjelu za sigurnost cestovnog prometa radi dobivanja odgovarajuüe suglasnosti.